Document ID: /roh_data/filtered/Bilingualer_Corpus_interleaved-it-rm.jsonl.gz/862

This is a text translated from Italian to Rumantsch Grischun.
Il Governo approva la revisione parziale della legge sulle imposte

E' ora disponibile il messaggio sulla revisione parziale della legge sulle imposte LIG; il Parlamento dibatterà in merito nella sessione di giugno. La revisione include essenzialmente un adeguamento formale e diversi adeguamenti materiali della legge cantonale sulle imposte al diritto federale. Tra l'altro viene concessa a titolo di novità una "deduzione per disabili". In questo modo vengono prese in considerazione le spese per disabilità. Contrariamente alla deduzione delle spese per malattia il contribuente non deve farsi carico di alcuna franchigia. La deduzione per disabili è stata introdotta a livello federale con effetto al 1° gennaio 2004 con la legge sui disabili e deve essere obbligatoriamente introdotta dai Cantoni.

Questa revisione della legge sulle imposte anticipa già anche due punti del pacchetto fiscale 2001 della Confederazione: la "deduzione per la custodia dei figli" e la cosiddetta "esenzione del minimo vitale". Nella deduzione per la custodia dei figli possono venire dedotti i costi effettivi per la custodia dei figli a titolo di novità fino ad un massimo di 7000 franchi per figlio. L'esenzione del minimo vitale significa che l'Amministrazione ha la facoltà di rinunciare ad una imposizione se una riscossione delle imposte pare impossibile e dovrebbe essere concesso regolarmente un condono fiscale. La deduzione per la custodia dei figli non sarà contemplata nella LIG riveduta, se il pacchetto fiscale 2001 della Confederazione non verrà approvato dal Popolo il 16 maggio; l'esenzione del minimo vitale rimarrà indipendentemente dall'esito della votazione federale.

Questa revisione parziale delle legge sulle imposte avrà quale conseguenza minori entrate pari a circa 750'000 franchi da ricondurre principalmente alla nuova deduzione per disabili.

Scuole professionali di Ilanz e Coira: romancio e tedesco fino al 2008

L'insegnamento delle materie non specifiche nelle scuole professionali di Ilanz e Coira continuerà ad essere in linea di principio bilingue romancio-tedesco. Il Governo ha prolungato di altri quattro anni il cosiddetto "modello di splitting" per l'insegnamento della cultura generale (ICG). Apprendisti in formazione in Surselva seguiranno in linea di principio l'IGC ad Ilanz. Per eventuali deroghe sarà competente a titolo di novità solo l'Ufficio della formazione professionale. La Scuola d'arti e mestieri di Coira offrirà in caso di sufficiente interesse la lingua romancia quale materia facoltativa aggiuntiva. L'insegnamento specifico viene per contro impartito come fino ad oggi nella scuola professionale competente in base alla suddivisione del circolo scolastico.

La prima fase di prova di tre anni con il "modello di splitting" si concluderà con l'anno scolastico 2003/2004. Le spese aggiuntive per l'insegnamento bilingue ammontano ad Ilanz a circa 250'000 franchi all'anno, di cui il Cantone si fa carico di circa 75'000 franchi, Confederazione e comuni dell'importo rimanente.

Ricerca sulle cellule staminali disciplinata in modo convincente

Il Governo grigionese appoggia il progetto della cosiddetta "ordinanza sulle cellule staminali". Esso tiene sufficientemente conto del delicato tema e garantisce la dignità dell'uomo, scrive il Governo nella sua presa di posizione all'Ufficio federale della sanità pubblica. Poco chiara rimane unicamente la questione relativa a chi informerà la Commissione etica cantonale su nuove rilevanti scoperte in ambito scientifico per rivalutare un progetto di ricerca dal punto di vista etico. L'ordinanza entrerà in vigore contemporaneamente alla nuova legge sulle cellule staminali presumibilmente il 1° luglio.

Dai comuni e dalle regioni

- Mesocco: il Governo ha approvato il nuovo Statuto di Circolo.

Progetti stradali

- Strada della Calanca: per le opere da capomastro-costruttore in Val d'Infern sono stati approvati 5,9 milioni di franchi.

Affari del personale

- Gion Lechmann (36) di Falera è stato nominato nuovo conrettore e membro della direzione scolastica della Scuola cantonale grigione. Egli assumerà la sua nuova funzione il 1° luglio 2004.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 11.03.2004

La regenza deliberescha la revisiun parziala da la lescha da taglia

La missiva da la regenza davart la revisiun parziala da la lescha da taglia LT è ussa avant maun; il parlament vegn a tractar ella en la sessiun da zercladur. La revisiun cumpiglia essenzialmain in'adattaziun furmala e diversas adattaziuns materialas da la lescha chantunala da taglia al dretg federal surordinà. Tranter auter vegn concedida da nov ina "deducziun d'impedids". Cun quella vegn tegnì quint dals custs chaschunads tras ils impediments. Cuntrari a la deducziun dals custs da malsogna na sto il pajataglia purtar qua nagina resalva persunala. La deducziun d'impedids è vegnida introducida sin plaun federal per il 1. da schaner 2004 tras la lescha davart l'egualitad dals impedids e sto vegnir introducida obligatoriamain dals chantuns.

Questa revisiun da la lescha da taglia anticipescha er gia dus puncts dal pachet fiscals 2001 da la confederaziun: la "deducziun per la tgira d'uffants" e la uschenumnada "dispensaziun dal minimum d'existenza". Tar la deducziun per la tira d'uffants duain ils custs effectivs per la tgira d'uffants pudair vegnir deducids da nov fin ad in maximum da 7000.- francs per uffant. La dispensaziun dal minimum d'existenza signifitga che l'administraziun survegn la cumpetenza da renunziar ad ina imposiziun da taglia, sch'ina prelevaziun da taglia para d'esser invana ed in relasch da taglia stuess vegnir concedì regularmain. La deducziun per la tgira d'uffants croda er en la LT revedida, sch'il pachet fiscal 2001 da la confederaziun vegn refusà dal suveran ils 16 da matg, la dispensaziun dal minimum d'existenza betg.

Questa revisiun parziala da la lescha da taglia chaschuna entradas pli pitschnas da var 750'000 francs. Quellas ston vegnir attribuidas principalmain a la deducziun d'impedids nova.

Scolas professiunalas da Glion e Cuira: rumantsch e tudestg fin l'onn 2008

L'instrucziun betg specifica dal rom resta da princip bilingua rumantsch-tudestga en las scolas professiunalas da Glion e Cuira. La regenza ha prolungà l'uschenumnà model da splitting per l'instrucziun da furmaziun generala IFG per ulteriurs quatter onns. Emprendistas ed emprendists cun il lieu d'emprendissadi en la Surselva vegnan da princip a frequentar la IFG a Glion. Per excepziuns vegn da nov ad esser cumpetent sulettamain l'uffizi per la furmaziun professiunala. La scola professiunala da Cuira vegn a porscher rumantsch sco ulteriur rom facultativ, sche l'interess è grond avunda. L'instrucziun specifica è perencunter sco fin uss en quella scola professiunala ch'è cumpetenta per quai tenor la repartiziun dals districts da scola.

L'emprima fasa d'emprova cun il model da splitting da trais onns va a fin per la fin da l'onn da scola 2003/2004. Ils custs supplementars per l'instrucziun bilingua importan a Glion var 250'000 francs per onn. Da quels surpiglia il chantun var 75'000 francs, il rest va a donn e cust da la confederaziun e da las vischnancas.

Perscrutaziun da cellas embrionalas regulada en moda persvadenta

La regenza grischuna approvescha il sboz da la uschenumnada "ordinaziun davart la perscrutaziun da cellas embrionalas". Ella tegnia quint avunda da la tematica sensibla e garanteschia la dignitad da l'uman, scriva la regenza en sia consultaziun a l'uffizi federal da sanitad. Betg clera resta mo la dumonda, da tgi che la cumissiun etica dal chantun Grischun vegnia infurmada davart enconuschientschas novas e relevantas en la scienza, per giuditgar da nov in project da perscrutaziun sut aspects etics. L'ordinaziun entra en vigur il medem mument sco la lescha davart la perscrutaziun da cellas embrionalas, previsiblamain il 1. da fanadur.

Da vischnancas e regiuns

- Ramosch-Tschlin: Il dumber da commembers dal cussegl da scola dal consorzi da scola cuminiavel è vegnì reducì dad otg a sis. Ultra da quai è il cussegl da scola da nov abel da decider, sche almain quatter (fin ussa sis) commembers èn preschents. La regenza ha approvà ils statuts revedids parzialmain dal consorzi da scola Ramosch-Tschlin.

- Mesauc: La regenza ha approvà la nova constituziun cirquitala.

Contribuziuns chantunalas a differentas instituziuns

- Argo Cuira: Per la restauraziun da l'abitaziun da la direcziun da la chasa Surava da la fundaziun center grischun per lavuratoris e dimoras d'impedids ha la regenza garantì ina contribuziun da construcziun da var 160'000 francs.

Projects da vias

- Via da la Calanca: Per lavurs d'impressari en il tunnel Val d'Infern èn vegnids deliberads var 5,9 milliuns francs.

- S-chanf: La regenza ha approvà il project per la construcziun nova dal passape a "Pradels" e mess a disposiziun per quai ina contribuziun chantunala da 70'000 francs.

Chaussas persunalas

- Gion Lechmann (36) da Falera è vegnì elegì sco nov conrectur e commember da la direcziun da la scola chantunala grischuna. El cumenza sia plazza il 1. da fanadur 2004.

chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 11.03.2004